พระราชกฤษฎีกา ว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่ง ของมหาวิทยาลัยราชภัฏเพชรบุรี พ.ศ. ๒๕๕๔
มาตรา ๑ พระราชกฤษฎีกานี้เรียกว่า “พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏเพชรบุรี พ.ศ. ๒๕๕๔”
มาตรา ๒ พระราชกฤษฎีกานี้ให้ใช้บังคับตั้งแต่วันที่ ๒๐ กุมภาพันธ์ ๒๕๕๒ เป็นต้นไป เว้นแต่บทบัญญัติมาตรา ๓ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
มาตรา ๓ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏเพชรบุรี ดังต่อไปนี้ (๑) สาขาวิชาการบัญชี มีปริญญาสามชั้น คือ (ก) เอก เรียกว่า “บัญชีดุษฎีบัณฑิต” ใช้อักษรย่อ “บช.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “บัญชีมหาบัณฑิต” ใช้อักษรย่อ “บช.ม.” (ค) ตรี
เรียกว่า “บัญชีบัณฑิต” ใช้อักษรย่อ “บช.บ.” (๒) สาขาวิชาการแพทย์แผนไทย มีปริญญาสามชั้น คือ (ก) เอก เรียกว่า “การแพทย์แผนไทยดุษฎีบัณฑิต” ใช้อักษรย่อ “พท.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “การแพทย์แผนไทยมหาบัณฑิต” ใช้อักษรย่อ “พท.ม.” (ค) ตรี เรียกว่า
“การแพทย์แผนไทยบัณฑิต” ใช้อักษรย่อ “พท.บ.” (๓) สาขาวิชาการศึกษา มีปริญญาสามชั้น คือ (ก) เอก เรียกว่า “ครุศาสตรดุษฎีบัณฑิต” ใช้อักษรย่อ “ค.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “ครุศาสตรมหาบัณฑิต” ใช้อักษรย่อ “ค.ม.” (ค) ตรี เรียกว่า “ครุศาสตรบัณฑิต” ใช้อักษรย่อ “ค.บ.” (๔)
สาขาวิชานิติศาสตร์ มีปริญญาสามชั้น คือ (ก) เอก เรียกว่า “นิติศาสตรดุษฎีบัณฑิต” ใช้อักษรย่อ “น.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “นิติศาสตรมหาบัณฑิต” ใช้อักษรย่อ “น.ม.” (ค) ตรี เรียกว่า “นิติศาสตรบัณฑิต” ใช้อักษรย่อ “น.บ.” (๕) สาขาวิชานิเทศศาสตร์ มีปริญญาสามชั้น คือ (ก)
เอก เรียกว่า “นิเทศศาสตรดุษฎีบัณฑิต” ใช้อักษรย่อ “นศ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “นิเทศศาสตรมหาบัณฑิต” ใช้อักษรย่อ “นศ.ม.” (ค) ตรี เรียกว่า “นิเทศศาสตรบัณฑิต” ใช้อักษรย่อ “นศ.บ.” (๖) สาขาวิชาบริหารธุรกิจ มีปริญญาสามชั้น คือ (ก) เอก เรียกว่า
“บริหารธุรกิจดุษฎีบัณฑิต” ใช้อักษรย่อ “บธ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “บริหารธุรกิจมหาบัณฑิต” ใช้อักษรย่อ “บธ.ม.” (ค) ตรี เรียกว่า “บริหารธุรกิจบัณฑิต” ใช้อักษรย่อ “บธ.บ.” (๗) สาขาวิชาพยาบาลศาสตร์ มีปริญญาสามชั้น คือ (ก) เอก เรียกว่า “พยาบาลศาสตรดุษฎีบัณฑิต”
ใช้อักษรย่อ “พย.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “พยาบาลศาสตรมหาบัณฑิต” ใช้อักษรย่อ “พย.ม.” (ค) ตรี เรียกว่า “พยาบาลศาสตรบัณฑิต” ใช้อักษรย่อ “พย.บ.” (๘) สาขาวิชารัฐประศาสนศาสตร์ มีปริญญาสามชั้น คือ (ก) เอก เรียกว่า “รัฐประศาสนศาสตรดุษฎีบัณฑิต” ใช้อักษรย่อ “รป.ด.” และ
“ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “รัฐประศาสนศาสตรมหาบัณฑิต” ใช้อักษรย่อ “รป.ม.” (ค) ตรี เรียกว่า “รัฐประศาสนศาสตรบัณฑิต” ใช้อักษรย่อ “รป.บ.” (๙) สาขาวิชาวิทยาศาสตร์ มีปริญญาสามชั้น คือ (ก) เอก เรียกว่า “วิทยาศาสตรดุษฎีบัณฑิต” ใช้อักษรย่อ “วท.ด.” และ “ปรัชญาดุษฎีบัณฑิต”
ใช้อักษรย่อ “ปร.ด.” (ข) โท เรียกว่า “วิทยาศาสตรมหาบัณฑิต” ใช้อักษรย่อ “วท.ม.” (ค) ตรี เรียกว่า “วิทยาศาสตรบัณฑิต” ใช้อักษรย่อ “วท.บ.” (๑๐) สาขาวิชาวิศวกรรมศาสตร์ มีปริญญาสามชั้น คือ (ก) เอก เรียกว่า “วิศวกรรมศาสตรดุษฎีบัณฑิต” ใช้อักษรย่อ “วศ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท
เรียกว่า “วิศวกรรมศาสตรมหาบัณฑิต” ใช้อักษรย่อ “วศ.ม.” (ค) ตรี เรียกว่า “วิศวกรรมศาสตรบัณฑิต” ใช้อักษรย่อ “วศ.บ.” (๑๑) สาขาวิชาศิลปศาสตร์ มีปริญญาสามชั้น คือ (ก) เอก เรียกว่า “ศิลปศาสตรดุษฎีบัณฑิต” ใช้อักษรย่อ “ศศ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “ศิลปศาสตรมหาบัณฑิต”
ใช้อักษรย่อ “ศศ.ม.” (ค) ตรี เรียกว่า “ศิลปศาสตรบัณฑิต” ใช้อักษรย่อ “ศศ.บ.” (๑๒) สาขาวิชาสถาปัตยกรรมศาสตร์ มีปริญญาสามชั้น คือ (ก) เอก เรียกว่า “สถาปัตยกรรมศาสตรดุษฎีบัณฑิต” ใช้อักษรย่อ “สถ.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “สถาปัตยกรรมศาสตรมหาบัณฑิต” ใช้อักษรย่อ
“สถ.ม.” (ค) ตรี เรียกว่า “สถาปัตยกรรมศาสตรบัณฑิต” ใช้อักษรย่อ “สถ.บ.” (๑๓) สาขาวิชาสาธารณสุขศาสตร์ มีปริญญาสามชั้น คือ (ก) เอก เรียกว่า “สาธารณสุขศาสตรดุษฎีบัณฑิต” ใช้อักษรย่อ “ส.ด.” และ “ปรัชญาดุษฎีบัณฑิต” ใช้อักษรย่อ “ปร.ด.” (ข) โท เรียกว่า “สาธารณสุขศาสตรมหาบัณฑิต” ใช้อักษรย่อ “ส.ม.” (ค) ตรี
เรียกว่า “สาธารณสุขศาสตรบัณฑิต” ใช้อักษรย่อ “ส.บ.” ทั้งนี้ หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วย
มาตรา ๔ ครุยวิทยฐานะของมหาวิทยาลัยราชภัฏเพชรบุรี มีสามชั้น ดังต่อไปนี้ (๑) ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำ ผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ ปลายแขนปล่อย มีสำรดรอบขอบและสำรดปลายแขน ดังต่อไปนี้ (ก) สำรดรอบขอบ พื้นสำรดทำด้วยผ้าสักหลาดสีเขียว กว้าง ๑๑
เซนติเมตร ที่ริมทั้งสองข้างของสำรดรอบขอบมีแถบสีประจำสาขาวิชา กว้าง ๒ เซนติเมตร ซึ่งขนาบด้วยแถบสีทอง กว้างข้างละ ๑ เซนติเมตร ถัดมาเป็นแถบผ้าสักหลาดสีเหลือง กว้าง ๑ เซนติเมตร ทาบทั้งสองข้าง โดยมีแถบผ้าสักหลาดสีน้ำเงิน กว้าง ๓ เซนติเมตร พับปลายแถบเป็นมุมแหลม
ทับบนแถบผ้าสักหลาดสีเหลืองทั้งสองข้างรอบคอเสื้อยาวลงมาถึงระดับกึ่งกลางของตัวเสื้อ และมีตราสัญลักษณ์มหาวิทยาลัย ทำด้วยโลหะดุนนูนลงยา สูง ๕ เซนติเมตร ติดบนสำรดรอบขอบด้านหน้าอกทั้งสองข้าง (ข) สำรดปลายแขน พื้นสำรดทำด้วยผ้าสักหลาดสีเขียว กว้าง ๑๑ เซนติเมตร
ที่ริมทั้งสองข้างของสำรดปลายแขนมีแถบผ้าสักหลาดสีประจำสาขาวิชา กว้าง ๒ เซนติเมตร ซึ่งขนาบด้วยแถบสีทอง กว้างข้างละ ๑ เซนติเมตร ถัดมาเป็นแถบผ้าสักหลาดสีเหลือง กว้าง ๑ เซนติเมตร ทาบทั้งสองข้าง ให้มีแถบผ้าสักหลาดสีเขียว กว้าง ๑ เซนติเมตร และแถบผ้าสักหลาดสีเหลือง กว้าง ๑ เซนติเมตร ติดเรียงกัน
ทาบต่อจากสำรดรอบขอบระดับหน้าอกทั้งสองข้างเฉียงขึ้นโอบไหล่โค้งพอประมาณไปบรรจบกันด้านหลังของเสื้อ และต้นแขนมีแถบสีทอง กว้าง ๐.๕ เซนติเมตร จำนวนสองแถบ ระยะห่างระหว่างแถบ ๘ เซนติเมตร โดยมีแถบสีทอง กว้าง ๒ เซนติเมตร จำนวนสามแถบ ระยะห่างระหว่างแถบ ๐.๕ เซนติเมตร อยู่กึ่งกลาง (๒) ครุยมหาบัณฑิต
เช่นเดียวกับครุยดุษฎีบัณฑิต เว้นแต่ต้นแขนมีแถบสีทอง กว้าง ๐.๕ เซนติเมตร จำนวนสองแถบ ระยะห่างระหว่างแถบ ๕.๕ เซนติเมตร โดยมีแถบสีทอง กว้าง ๒ เซนติเมตร จำนวนสองแถบ ระยะห่างระหว่างแถบ ๐.๕ เซนติเมตร อยู่กึ่งกลาง (๓) ครุยบัณฑิต เช่นเดียวกับครุยมหาบัณฑิต เว้นแต่ต้นแขนมีแถบสีทอง กว้าง ๐.๕ เซนติเมตร
จำนวนสองแถบ ระยะห่างระหว่างแถบ ๔ เซนติเมตร โดยมีแถบสีทอง กว้าง ๓ เซนติเมตร อยู่กึ่งกลาง
มาตรา ๕ เข็มวิทยฐานะของมหาวิทยาลัยราชภัฏเพชรบุรี มีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนลงยา สูง ๕ เซนติเมตร
มาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัย อธิการบดี กรรมการสภามหาวิทยาลัย และคณาจารย์ของมหาวิทยาลัยราชภัฏเพชรบุรี มีดังต่อไปนี้ (๑) นายกสภามหาวิทยาลัยและอธิการบดี ครุยเป็นเสื้อคลุมทำด้วยผ้าสีน้ำเงินผ่าอกตลอดยาวเหนือข้อเท้าพอประมาณ แขนเสื้อกว้างและยาวตกข้อมือ
ปลายแขนปล่อยมีสำรดรอบขอบและสำรดปลายแขน ดังต่อไปนี้ (ก) สำรดรอบขอบ พื้นสำรดทำด้วยผ้าสักหลาดสีเขียว กว้าง ๑๑ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง ๑ เซนติเมตร ทั้งสองข้าง ทาบแถบสีทอง กว้าง ๒ เซนติเมตร ถัดมาเป็นแถบผ้าสักหลาดสีเหลือง กว้าง ๑ เซนติเมตร ทาบทั้งสองข้าง
โดยมีแถบผ้าสักหลาดสีน้ำเงิน กว้าง ๓ เซนติเมตร พับปลายแถบเป็นมุมแหลม ทับบนแถบผ้าสักหลาดสีเหลืองทั้งสองข้างรอบคอเสื้อยาวลงมาถึงระดับกึ่งกลางของตัวเสื้อ (ข) สำรดปลายแขน พื้นสำรดทำด้วยผ้าสักหลาดสีเขียว กว้าง ๑๑ เซนติเมตร มีแถบสีทอง กว้าง ๑ เซนติเมตร ที่ริมทั้งสองข้าง เว้นระยะห่าง ๑ เซนติเมตร
ทั้งสองข้าง ทาบแถบสีทอง กว้าง ๒ เซนติเมตร ถัดมาเป็นแถบผ้าสักหลาดสีเหลือง กว้าง ๑ เซนติเมตร ทาบทั้งสองข้าง ให้มีแถบผ้าสักหลาดสีเขียว กว้าง ๑ เซนติเมตร และแถบผ้าสักหลาดสีเหลือง กว้าง ๑ เซนติเมตร ติดเรียงกัน
ทาบต่อจากสำรดรอบขอบระดับหน้าอกทั้งสองข้างเฉียงขึ้นโอบไหล่โค้งพอประมาณไปบรรจบกันด้านหลังของเสื้อ และต้นแขนมีแถบสีทอง กว้าง ๐.๕ เซนติเมตร จำนวนสองแถบ ระยะห่างระหว่างแถบ ๑๐.๕ เซนติเมตร โดยมีแถบสีทอง กว้าง ๒ เซนติเมตร จำนวนสี่แถบ ระยะห่างระหว่างแถบ ๐.๕ เซนติเมตร อยู่กึ่งกลาง
ให้มีสายสร้อยประกอบครุยประจำตำแหน่งนายกสภามหาวิทยาลัยและอธิการบดี ทำด้วยโลหะสีทองประกอบด้วยตราสัญลักษณ์มหาวิทยาลัย กึ่งกลางสายสร้อยมีตราสัญลักษณ์มหาวิทยาลัย ทำด้วยโลหะดุนนูนลงยา สูง ๕ เซนติเมตร ประดับระหว่างไหล่ทั้งสองข้าง (๒) กรรมการสภามหาวิทยาลัย เช่นเดียวกับนายกสภามหาวิทยาลัยและอธิการบดี
เว้นแต่ไม่มีสายสร้อยประดับ และมีตราสัญลักษณ์มหาวิทยาลัยทำด้วยโลหะดุนนูนลงยา สูง ๕ เซนติเมตร ติดบนสำรดรอบขอบด้านหน้าอกทั้งสองข้าง (๓) คณาจารย์ เช่นเดียวกับกรรมการสภามหาวิทยาลัย เว้นแต่ครุยเป็นเสื้อคลุมผ้าสีดำ
มาตรา ๗ สีประจำสาขาวิชา มีดังต่อไปนี้ (๑) สาขาวิชาการบัญชีสีฟ้าคราม (๒) สาขาวิชาการแพทย์แผนไทยสีเขียวใบไม้ (๓) สาขาวิชาการศึกษาสีฟ้า (๔) สาขาวิชานิติศาสตร์สีขาว (๕) สาขาวิชานิเทศศาสตร์สีน้ำเงิน (๖) สาขาวิชาบริหารธุรกิจสีชมพู (๗) สาขาวิชาพยาบาลศาสตร์สีม่วง (๘) สาขาวิชารัฐประศาสนศาสตร์สีน้ำตาล (๙)
สาขาวิชาวิทยาศาสตร์สีเหลือง (๑๐) สาขาวิชาวิศวกรรมศาสตร์สีแดง (๑๑) สาขาวิชาศิลปศาสตร์สีแสด (๑๒) สาขาวิชาสถาปัตยกรรมศาสตร์สีเทา (๑๓) สาขาวิชาสาธารณสุขศาสตร์สีบานเย็น
มาตรา ๘ ให้มหาวิทยาลัยราชภัฏเพชรบุรีจัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่าง
มาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้